Newsgroup: italia.padova.discussioni
Titolo: La Lengoa Veneta xe sta ufiçialmente riconosua da la Rejon Veneto

Finalmente dopo on ano de atexa e discusion lLa lengoa Veneta xe
finalmente sta riconosua da la Rejon Veneto co on voto unanime (a
parte do che se ga astegnuo).
El parlamento talian el gà in pi' ocaxion ignora' sientemente e co
dispreso ogni forma de riconosimento a la lengoa Veneta, parlà ancora
ancò da 3 Mln de persone in Veneto e cuasi altretanti in volta par el
mondo.  Invese el ga riconosu' Friulan, Sardo, Tedesco, Francexe,
Albenexe,Catalan ecc..
Finalmente almanco la Rejon Veneto ga fato on ato che sara' riconosu'
in tuto el mondo!  E sto atto el verxe le porte anca al riconosimento
Europeo, infati che xe diversi enti europei preposti a la tutela e a
la valorixasion del pluralixmo lengoistico (
www.eblul.org
, 
www.eurolang.net
,
www.mercator-central.org
, 
ec.europa.eu/culture/portal/action/
linguistic/lingui_en.htm ecc.) ma nesun ga mai podesto inserir la
lengoa veneta par l'inpedimento del stato talian.
Invito tuti, veneti e foresti, a doparar la lengoa senpre, dapartuto e
in tute le ocaxion, sensa vargogna e con l'orgolio che se sta
doparando na lengoa pi' antiga del talian (el talian ga ciapa' tante
parole dal veneto) e ghe 500 ani fa la jera lengoa franca-
internasional in t'el mediteraneo e in Europa!
Inoltre, ve invito a far on picolo sforso e inparar a scrivar in
Veneto. Xe pì fasile de coelo che se pensa parché la xe na lengoa che
che conose e che vien dal core, da l'anima, par chi la ga sentia e
asorbia in caxa e coi amisi.
Infine ve invito a denunciare sensa paura ogni ato de discriminasion e
de umiliasion contro l'uxo de la lengoa in publico!  Adeso, grasie a
al riconosimento, ghemo anca pì tutela par doparar la lengoa contro
chi ne vol inpore l'uxo del talian.
Par altre informasion coa' se spiega tuto:
http://www.raixevenete.net/lengoa_veneta.as


todo el resto de l'informacao esta scrita en portuges?

 Veneto. Xe pì fasile de coelo che se pensa
poe darse. Ma leséndo come ca te scrivi tì, no' se dirìa.

"Nikolai Bolkonskij" <Nik...@LysyeGory.it> wrote in message 
news:4617c3c5$0$10623$4faf...@reader2.news.tin.it...

Anca parchè ogni contrà ga el so dialeto, par esempio dove ca sto mi ('ntela 
provincia de padova!) nisuni dise "sforso" ma "sforzo", "xe" ma "l'è", nisun 
dise "fasile" ma "fazile", "coelo" ma "quelo", e indamò "sinque" ma 
"zinque"!
A voze se se capise tuti, ma scrivendo in dialeto, iè tuti difarenti!
Vorisito lora fare el "colonialismo" de on dialeto rispeto a n'altro? 
;))))

 ;)
no.  ;-) digo che no' se poe scrivare in dià'éto. Parché no ghe zé el
dialeto scrito. I venesiani, co' i gaveva da scrivare, o che i scriveva in
latin o in ona lengua pì vissina all'italian che al dialeto. Basta lezare
Goldoni. In camapgna, inveze, i saveva scrivare solo i preti, ma i doparava
el latin.
Zè vero che ghe iera  on dialeto de quei che scriveva de mestiere: Ruzante.
Ma, in tanto, a parlare uncò come che fazeva Ruzante, no capirìa gnente
nissùn, gnanca i veci dele campagne.
Insoma, el dialeto 'l sarà anca 'na lengua, ma no la iera 'na lengua scrita.
Mejo lasar stare, 'lora.

 Mejo lasar stare, 'lora.
O inventarsene uno deso, par portar casa un pochi de schei par projeti 
culturai, getuni de comisioni regionali, rimborsi de confarenze e robe cusì 
;)))))))